OpenLLM-France/wikimedia huggingface dataset:
# Mataparent de cama bleda-rave

El mataparent de cama bleda-rave (Suillellus queletii) és una espècie de bolet pertanyent a la família Boletaceae.

## Descripció

* Barret de fins a 15 cm de diàmetre, vellutat, bru ataronjat, que blaveja al frec. Primer és hemisfèric i posteriorment s'obre. Davall té tubs llargs i separables.
* Porus estrets, quasi arrodonits, grocs ataronjats, blaus al frec.
* Cama sense reticle, groga, però amb el peu de color roig bleda-rave.
* La carn és groga, vermelleja a la cama, blaveja al frec.
* Les espores són de color oliva fosc, el·líptiques o una mica fusiformes i de 10-15 x 5-8 micres.
* Olor suau i afruitat. Sabor una mica àcid.

## Varietats

La variabilitat del color del barret ha donat lloc a algunes varietats, com ara Boletus queletii var. lateritius (de barret vermell maó) i Boletus queletii var. rubicundus (de vegades cespitós i amb el peu molt més vermellós que l'espècie tipus).

## Reproducció

Fructifica a l'estiu i començaments de la tardor.

## Hàbitat

En boscos de planifolis (sobretot alzinars, fagedes i rouredes), vores de camins i herbassars humits.

## Distribució geogràfica

Es troba a Europa.

## Comestibilitat

És comestible un cop ben cuit, tot i que, en cru, pot resultar perillós.

## Propietats medicinals

Sembla que té propietats antioxidants, antibacterianes i anticanceroses.

## Confusió amb altres espècies

Es pot confondre fàcilment amb el mataparent de cama roja (Boletus erythropus) (de barret bru i peu netament puntejat de vermell) i Boletus luridus (de peu reticulat).

## Referències

* ↑ Catalogue of Life (anglès)
* ↑ Gràcia, Enric: Caçadors de bolets. La guia. Televisió de Catalunya, SA i Edicions La Magrana, SA. Barcelona, setembre del 2005.ISBN 84-7871-405-7. Pàg. 44.
* 1 2 3 Bolets de les illes Balears (català)
* 1 2 Sociedad Micológica Errotari (castellà)
* 1 2 3 4 Fungipedia.es Arxivat 2009-10-09 a Wayback Machine. (castellà)
* ↑ www.forestales.net Arxivat 2012-11-18 a Wayback Machine. (castellà)
* ↑ RedNaturaleza (castellà)
* ↑ Ashima Arxivat 2010-09-22 a Wayback Machine. (anglès)
* ↑ healing-mushrooms.net (anglès)

## Bibliografia

* E. Garnweidner: Mushrooms and Toadstools of Britain and Europe. Collins. 1994.

## Enllaços externs

* Photaki Arxivat 2016-03-03 a Wayback Machine. (castellà)
* NaturePhoto (anglès)
# Creu de terme del coll de Canyelles

La creu de terme del coll de Canyelles és una creu de terme de Vilajuïga (Alt Empordà) inclosa a l'Inventari del Patrimoni Arquitectònic de Catalunya.

## Descripció

És situada al nord-est del nucli urbà de la població de Vilajuïga, a escassos metres del camí que porta al coll de Canyelles i a uns 25 metres al nord-oest d'aquest. S'hi arriba per la carretera que porta a Sant Pere de Rodes (GIP-6041), agafant el camí de Canyelles a l'alçada del sector de Comes Tortes.
Es tracta de les escasses restes del basament de la creu, avui desapareguda. En concret es conserven uns 25 centímetres d'alçada de la peanya cilíndrica que sostenia la creu. Actualment es troba envoltada d'abundant vegetació i del seu propi enderroc. Estava bastida amb pedra de granit lligada amb morter de calç. La peanya estava construïda damunt d'un aflorament natural granític típic de la zona.

## Història

Les restes conservades pertanyen al basament d'una creu de terme que presentava aspectes idèntics al basament de la Creu Blanca de Pau, d'estil gòtic i que es troba en el camí que va del poble al monestir. Així aquestes restes es poden identificar amb la creu del coll de Canyelles, documentada al segle x, però renovada entre els segles XIII i el XV.
La creu i el camí que passa pel coll de Canyelles s'esmenten en la butlla del papa Benet VI del 974 a favor de l'abadia de Sant Pere de Rodes, com a fites del territori del monestir:" ... et descendit a parte occidentis per ipsam viam publicam ... et ascendit ad ipsam crucem, sicque descendit usque in viam de jamdictam cruce ...". De forma pràcticament idèntica s'esmenten les mateixes afrontacions en un precepte del rei Lotari de l'any 982 i a la butlla del papa Joan XV del 990. En un altre precepte de Lotari, aquest del 981, en confirmar un extensa possessió del comte Gaufred, s'anomena el "collum de Canellas".

## Referències

* 1 2 3 4 «Creu de terme del coll de Canyelles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Creu de terme dels Hostalets (Ribera d'Ondara)

La Creu de terme dels Hostalets és una creu de terme del poble dels Hostalets, al municipi de Ribera d'Ondara (Segarra) inclosa a l'Inventari del Patrimoni Arquitectònic de Catalunya.

## Descripció

És una creu situada en una petita zona enjardinada a la meitat del carrer central del poble. De factura molt senzilla, segueix els paràmetres establerts pel que fa a l'aixecament de creus monumentals, graonada, sòcol, fust i creu. La graonada és de planta octogonal en dos graons, damunt seu s'assenta un sòcol monolític, de secció rodona. Sobre d'aquest troben el fust vuitavat i coronant l'estructura una creu de ferro.

## Història

De la primitiva construcció de la creu tan sols en queda la graonada i la part de dalt del fust; la resta va ser restaurada i situada la creu de ferro per la Santa Missió entre el període comprés entre el 1940-1955. L'origen de la creu s'ha de buscar entre els segles XVII i XVIII dintre del context de l'època moderna, amb la pràctica habitual de bastir monuments cruciformes que es remunta als primers anys del Cristianisme. Per aquest motiu, era usada per presidir la vida dels cristians i es podia trobar a les entrades de les poblacions com a senyal de protecció.
Moltes creus van ser enderrocades durant la Guerra Civil, en el seu lloc es van aixecar de noves amb motiu de la Santa Missió, de la qual eren encarregats els Pares Claretians a la Segarra.

## Referències

* 1 2 3 «Creu de terme dels Hostalets». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Pethapur

Pethapur fou un estat tributari protegit a l'agència de Mahi Kantha, presidència de Bombai. La població de l'estat era de 7.081 habitants el 1881. El sobirà era descendent de la dinastia hindú d'Anhilvada enderrocada el 1298 pel sultà de Delhi. Siramshi o Sarang Deo, un dels dos fills del darrer rei, va rebre la ciutat de Kalol i rodalia; va tenir diversos descendents el desè dels quals fou Herutaji que el 1445 va matar el seu oncle matern Pitaji, de la tribu dels gohels, i es va apoderar del seu estat i el va anomenar Pethapur; el sobirà va gaudir d'un poder semi independent. Vers 1650 Balbhadra Singh, germà del thakur Punj Singh, va rebre el jagir de Pindarda. El desembre de 1878 va morir el thakur Himat Singh i el 13 de febrer de 1879 el seu fill Gambhir Singh, del clan vaghela dels rajputs, va pujar al tron; com que era menor l'estat va quedar sota administració britànica. El seu fill que va pujar al tron el 1896 amb només un any, Fateh Singh, també va estar sota administració britànica uns anys. El tribut anual era de 863 lliures pagades al Gaikwar de Baroda i els ingressos s'estimaven el 1882 en 1725 lliures.
La capital era Pethapur, a la riba occidental del Sabarmati a 23° 13′ N, 72° 33′ E﻿ / ﻿23.217°N,72.550°E﻿ / 23.217; 72.550 amb una població el 1901 de 5.616 habitants.

## Llista de thakurs

* Punj Singh vers 1650
* Ranchhod Singh (fill) vers 1700
* Alguns successors vers 1700-1800
* Ade Singh després de 1800
* Bhawan Singh ?-1861
* Himat Singh 1861-1879 (fill)
* Gambhir Singh 1879-1896 (fill)
* Shri Fateh Singh 1896-1948 (fill)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Crenicichla santosi

Crenicichla santosi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a Sud-amèrica: conca del riu Amazones (Brasil).

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Arenochroa

Arenochroa és un gènere d'arnes de la família Crambidae. Conté només una espècie, Arenochroa flavalis, que es troba a Mèxic i als Estats Units d'Amèrica, on ha estat registrada a Arizona, Nevada i Califòrnia.

## Referències

* ↑ «GlobIZ search». [Consulta: 11 octubre 2011].
# Cyilima II Rujugira

Cyilima II Rujugira fou el Mwami (rei) del regne de Ruanda del 1675 al 1708. Cyilima II Rujugira és famós per encunyar la frase "Urwanda ruratera ntiruterwa" ("No hi ha cap país que envaeixi Ruanda, sinó que Ruanda defensa i ataca nacions)
El seu regnat es va caracteritzar per molts atacs dels regnes veïns de Ndorwa, Gisaka i Burundi. Durant el seu temps, es va produir una guerra de sacrifici coneguda com a guerra d'Abatabazi. Va ser entre Ruanda i Burundi i va involucrar personal especial d'ambdós bàndols en missions suïcides que creien que en última instància incorrerien en desgràcies entre si com a enemics. Va acabar amb el rei Mutaga III de Burundi, que es va suïcidar a terra ruandesa en una missió d'autosacrifici contra Cyilima II Rujugira.

## Referències

* ↑ Alexis Kagame. Un Abrégé de l'Ethno-histoire du Rwanda. Butare, Éditions Universitaires du Rwanda, 1972-75. 2 volumes

## Bibliografia

* (anglès) Aimable Twagilimana, « Appendix B : Bami (Kings) of Rwanda », in Historical dictionary of Rwanda, Scarecrow Press, Lanham, Md., 2007, p. 181 ISBN 978-0-8108-5313-3
Títols de regnat :
| Precedit per: Yuhi III Mazimpaka | Rei de Ruanda 1675–1708 | Succeït per: Kigeli III Ndabarasa |
# Peniche

* No s'ha de confondre amb Péniche (barcassa).
Peniche és un municipi portuguès a la regió del Centre i a la Subregió de l'Oeste. L'any 2004 tenia 28.164 habitants. Es divideix en 6 freguesias. Limita a l'est amb Óbidos, al sud amb Lourinhã i al nord i oest amb l'oceà Atlàntic.

## Població

Població del concelho de Peniche (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 2460 | 5953 | 8199 | 16019 | 22200 | 25627 | 25880 | 27315 | 28164 |

## Freguesies

* A la ciutat de Peniche:
** Ajuda (Peniche)
** Conceição (Peniche)
** São Pedro (Peniche) (inclou l'arxipèlag de Berlengas)
* A al resta del concelho:
** Atouguia da Baleia
** Ferrel
** Serra d'El-Rei

## Bibliografia

* Calado, Mariano. Peniche na história e na lenda (en portuguès). 3a ed.. Mariano Calado, 1984 (1962).
# Pelion (Carolina del Sud)

Pelion és una població dels Estats Units a l'estat de Carolina del Sud. Segons el cens del 2000 tenia 553 habitants.

## Demografia

Segons el cens del 2000, Pelion tenia 553 habitants, 192 habitatges i 147 famílies. La densitat de població era de 61,7 habitants/km².
Dels 192 habitatges en un 42,2% hi vivien nens de menys de 18 anys, en un 66,1% hi vivien parelles casades, en un 7,8% dones solteres, i en un 23,4% no eren unitats familiars. En el 20,3% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,5% tenia menys de 18 anys, un 8,3% entre 18 i 24, un 28,8% entre 25 i 44, un 21,9% de 45 a 60 i un 13,6% 65 anys o més.
L'edat mediana era de 35 anys. Per cada 100 dones de 18 o més anys hi havia 81,4 homes.
Entorn del 6,1% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pelion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Pelion». American Fact Finder. Oficina del Cens dels Estats Units, 12-01-2010.
# Cygnus OB7

Cygnus OB7 és una associació d'OB en la galàxia de la Via Làctia al complex núvol molecular del Cigne, que també conté les regions formants d'estrelles Cygnus-X, la nebulosa d'Amèrica del Nord i la nebulosa del Pelicà. La nebulosa del Sac de Carbó nord s'hi troba en el primer pla d'aquesta regió.
* 1 2 «Kinematics of OB-associations and the new reduction of theHipparcosdata» (en anglès). Monthly Notices of the Royal Astronomical Society, 1, 21-11-2009, pàg. 518–523. DOI: 10.1111/J.1365-2966.2009.15484.X.
* 1 2 «The line-of-sight velocities of OB associations and molecular clouds in a wide solar neighborhood : the streaming motions of stars and gas in the Perseus Arm». Astronomy Letters, 2003, pàg. 311–320. DOI: 10.1134/1.1573280.
# Cynops orientalis

Cynops orientalis és una espècie d'amfibi caudat de la família Salamandridae propi de la Xina. Es coneix popularment com a tritó de ventre de foc.
Mesura entre 6 i 10 cm. Té el dors entre marró i negre, i pot ser de ventre entre vermell i taronja viu amb taques irregulars negres.
El tritó de ventre de foc és un animal principalment aquàtic. Aquest animal encara que no s'ha de treure del seu hàbitat natural es pot mantenir en un aquari. S'alimenta de larves i insectes petits.

## Referències

* ↑ «Cynops orientalis (David, 1873) | Amphibian Species of the World». [Consulta: 7 novembre 2019].
# César Muñiz Fernández

César Muñiz Fernández (Brussel·les, Bèlgica, 18 de maig del 1970) és un exàrbitre de futbol espanyol. Arbitrà a la primera divisió de la Lliga espanyola de futbol des de l'any 2000 a l'any 2014. Pertany al Comitè d'Àrbitres del Principat d'Astúries.

## Trajectòria

Muñiz va néixer a Brussel·les per motius laborals dels seus pares, tot i que té la nacionalitat espanyola. Actualment resideix a la ciutat asturiana de Gijón. És fill de l'ex àrbitre assistent internacional José María Muñiz Farpón, que va ser l'assistent de confiança de Manuel Díaz Vega durant moltes temporades. És conegut en els mitjans de comunicació i entre els aficionats com l'engominat, pel seu característic pentinat amb gomina.
Després de cinc temporades a categories regionals, va arbitrar a Tercera Divisió tres temporades des de 1991 fins a 1994. Tres temporades va romandre a Segona "B" fins que va debutar a Segona Divisió el 7 de setembre de 1997, una categoria en què va arbitrar 60 partits en les tres temporades que hi va romandre. Va aconseguir l'ascens a primera divisió en acabar la temporada 1999/00, conjuntament amb dos altres col·legiats, Rafael Ramírez Domínguez i Alberto Undiano Mallenco. El seu debut en la màxima categoria de la Lliga va ser a El Sadar dirigint el partit entre l'Osasuna i Celta de Vigo (0-2).
Va dirigir el partit d'anada de la Supercopa d'Espanya de 2010 entre el Sevilla FC i el Futbol Club Barcelona (3-1).

## Internacional

L'1 de gener de 2007 va ser designat àrbitre FIFA juntament amb Antonio Rubinos Pérez. El 24 de maig de 2009 va dirigir un partit de la Liga I romanesa, entre el Unirea Urziceni i el Dinamo de Bucarest quan tots dos equips es trobaven en els dos primers llocs de la classificació.

## Premis

* Trofeu Guruceta (1): 1999
* Premi Don Balón (1): 2004

## Referències

* 1 2 3 4 5 «César Muñiz Fernández ha sido elegido nuevo árbitro internacional» (en castellà). Marca, 15-12-2006.
* ↑ La Nueva España. «La Liga rumana ficha a Muñiz», 22 de maig de 2009. Arxivat de l'original el 2009-05-26. [Consulta: 9 juliol 2013]. (castellà)
# Cuautla

Cuautla és un municipi de l'estat de Morelos, a Mèxic, cap de l'àrea metropolitana de Cuautla que forma part de l'àrea metropolitana de Cuautla, que comparteix amb els municipis de d'Ayala (Anenecuilco) i Yautepec (Oaxtepec). El municipi es troba a la zona oriental de l'estat de Morelos, localitzat a les coordenades geogràfiques extremes 18° 49′ N de latitud i 99°01′ de longitud, a una alçada aproximada de 1.330 msnm. Té una extensió territorial de 153.651 km², ocupant així l'1,95% de la superfície total de l'estat de Morelos.
És la segona ciutat més important de l'estat de Morelos, amb una població de 175.207 habitants. La seva àrea metropolitana té una població de 383.010 habitants i és la segona conurbació més important en l'estat només superada per la zona metropolitana de Cuernavaca.
El seu nom en llengua náhuatl, "Kuahtlan", significa arbreda o bosc, la seva etimologia prové de Kuah-uitl -arbre, pal o fusta- i tlan-tli, proposició "abundancial", i es tradueix com a "arbreda" o "bosc", també es diu que podria significar Niu d'àligues (de cuauhtli, "àguila" i tlán, terra).

## Enllaços externs

* Cuautla - Lloc web oficial
# DFH

DFH té els següents significats:
* Discovery Fit & Health, cadena de televisió de pagament dels Estats Units
* Dong Fang Hong, programa de llançaments de satèl·lits artificials de la Xina
# Petya Koleva Ivanova

Petya Koleva Ivanova (búlgar: Петя Колева Иванова, Dòbritx, 26 de juny de 1984), més coneguda pel seu nom artístic, Preslava (Преслава), és una cantant de pop-folk búlgara. Va començar els seus estudis de música a la seva ciutat natal, Dòbritx, on es va especialitzar en música folk. Des del 2006, Preslava s'ha convertit en una de les cantants de folk més exitoses del seu país.

## Discografia

* Preslava (2004)
* Dyavolsko Zhelanie (Дяволско желание) (2005)
* Intriga (Интрига) (2006)
* Ne Sam Angel (Не съм ангел) (2007)
* Pazi Se Ot Priyatelki (Пази се от приятелки) (2009)
* Kak Ti Stoi (Как ти стои) (2011)

## Gires

* Planeta Prima 2005 (2005)
* Planeta Prima 2006 (2006)
* Planeta Derby 2007 (2007)
* Planeta Derby Plus 2008 (2008)
* Planeta Derby 2009 (2009)
* Planeta Derby 2010 (2010)
* Preslava USA Tour (2012)
* Planeta Summer 2014 (2014)

## Referències

* ↑ Dimitrova, Iva. «Фолкдивата Преслава свирила на гъдулка в школото» (en bulgarian). Monitor, 21-05-2012. Arxivat de l'original el 17 de gener 2015. [Consulta: 4 juliol 2017].

## Enllaços externs

* Petya Koleva Ivanova - Lloc web oficial
* Preslava a ReverbNation
# Cypress Hill

Cypress Hill és un grup californià de música rap. Es va formar el 1986 i al llarg de la seva àmplia i reeixida carrera han venut més de 20 milions d'àlbums a tot el món. És considerat un dels grups més influents de l'escena hip hop de la Costa Oest de començaments de 1990, essent molt aclamats pels seus quatre primers àlbums. Un dels factors principals de la seva popularitat és el seu compromís amb la legalització del consum medicinal i recreatiu del cànnabis. Cypress Hill fou també el primer grup d'origen llatinoamericà en obtenir un disc de platí, un disc d'or i un disc multiplatí.

## Carrera
### Nom del grup

El nom del grup fa referència al lloc on els primers membres de la banda van viure, a l'avinguda Cypress de South Gate, al Comtat de Los Angeles, car en aquest indret hi ha molts arbres xiprers, un arbre de la família de les Cupressàcies. El nom original del grup era DVX (Devastating Vocal Excellence) però va ser canviat després de la sortida de Mellow Man Ace (Ulpiano Sergio, el germà menor de Sen Dog) del grup per iniciar la seva carrera com a solista. De vegades, incorrectament, es creu que el nom del grup es refereix al barri Cypress Hill de Brooklyn (Nova York).

### Membres

* DJ Muggs (28 de gener de 1968): DJ i productor
* B-Real (2 de juny de 1970): MC
* Sen Dog (20 de novembre de 1965): MC
* Eric «Bobo» Correa (27 d'agost de 1968): percussionista des del 1994.

## Discografia
### Àlbums d'estudi

* Cypress Hill (1991)
* Black Sunday (1993)
* Cypress Hill III: Temples of Boom (1995)
* Cypress Hill IV (1998)
* Skull & Bones (2000)
* Stoned Raiders (2001)
* Till Death Do Us Part (2004)
* Rise Up (2010)
* Elephants on Acid (2018)
* Back in Black (2022)

### EP

* 1992 : Something for the Blunted
* 1996 : Unreleased & Revamped
* 2002 : Stash
* 2004 : Smoke 'Em If You Got 'Em
* 2012 : Cypress X Rusko

### Recopilatoris

* 1999 : Los grandes éxitos en español
* 2005 : Greatest Hits from the Bong
* 2008 : Collections
* 2008 : Super Hits
* 2010 : Strictly Hip Hop: The Best of Cypress Hill

## Referències

* ↑ «Cypress Hill desvela su estrella en el Paseo de la Fama de Hollywood». [Consulta: 14 setembre 2019].
* ↑ Edwards, Paul, 2009, How to Rap: The Art & Science of the Hip-Hop MC, Chicago Review Press, p. 316.
* ↑ https://www.vice.com/es_latam/article/ywxqqx/estas-son-las-5-canciones-mas-fumadas-de-cypress-hill
* ↑ «Idiosyncratic Genius». The Expository Times, 101, 9, 01-06-1990, pàg. 288–288. DOI: 10.1177/001452469010100922. ISSN: 0014-5246.
* ↑ http://www.indyrock.es/cypresshill.htm
* ↑ «Cumbres borrascosas», 28-04-2000. [Consulta: 14 setembre 2019].
* ↑ https://www.theguardian.com/music/2018/sep/30/cypress-hill-elephants-on-acid-review-stoner-hip-hop
# Perales de Tajuña

Perales de Tajuña és un municipi de la Comunitat Autònoma de Madrid. Limita amb els municipis de Morata de Tajuña, Tielmes, Arganda del Rey, Villarejo de Salvanés i Valdelaguna.

## Demografia

Evolució demogràfica :
| 1991 | 1996 | 2001 | 2004 |
| 1961 | 1991 | 2089 | 2358 |

## Enllaços externs

* Pàgina Oficial de l'Ajuntament de Perales de Tajuña
# Cypress Gardens

Cypress Gardens és una concentració de població designada pel cens dels Estats Units a l'estat de Florida. Segons el cens del 2000 tenia 8.844 habitants.

## Demografia

Segons el cens del 2000, Cypress Gardens tenia 8.844 habitants, 3.584 habitatges, i 2.630 famílies. La densitat de població era de 898,6 habitants per km².
Dels 3.584 habitatges en un 27,3% hi vivien nens de menys de 18 anys, en un 63,2% hi vivien parelles casades, en un 8% dones solteres, i en un 26,6% no eren unitats familiars. En el 23,1% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,84.
Per edats la població es repartia de la següent manera: un 21,5% tenia menys de 18 anys, un 5% entre 18 i 24, un 23,4% entre 25 i 44, un 26,8% de 45 a 60 i un 23,4% 65 anys o més.
L'edat mediana era de 45 anys. Per cada 100 dones de 18 o més anys hi havia 83,1 homes.
La renda mediana per habitatge era de 49.778 $ i la renda mediana per família de 57.387 $. Els homes tenien una renda mediana de 39.286 $ mentre que les dones 26.595 $. La renda per capita de la població era de 25.366 $. Entorn del 2,4% de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cypress Gardens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Cypress Gardens». American Fact Finder. Oficina del Cens dels Estats Units, 12-01-2010.